b"\n_START_ARTICLE_\nDemagogia\n_START_PARAGRAPH_\nDemagogia (m.kreik. \xce\xb4\xce\xb7\xce\xbc\xce\xb1\xce\xb3\xcf\x89\xce\xb3\xce\xaf\xce\xb1, sanoista \xce\xb4\xe1\xbf\x86\xce\xbc\xce\xbf\xcf\x82, 'kansa', \xe1\xbc\x84\xce\xb3\xce\xb5\xce\xb9\xce\xbd, 'johtaa') eli kansankiihotus on keino saavuttaa poliittista valtaa vetoamalla kansan tunteisiin, ennakkoluuloihin, pelkoihin ja odotuksiin k\xc3\xa4ytt\xc3\xa4m\xc3\xa4ll\xc3\xa4 voimakasta retoriikkaa ja propagandaa, ja hy\xc3\xb6dynt\xc3\xa4m\xc3\xa4ll\xc3\xa4 usein esimerkiksi nationalistisia, populistisia tai uskonnollisia teemoja. Demagogi tarkoittaa kansankiihottajaa tai -villitsij\xc3\xa4\xc3\xa4._NEWLINE_Termi 'demagogia' on per\xc3\xa4isin antiikin kreikkalaisesta politiikasta, ja se esiintyy muun muassa Aristofaneella ja Thukydideell\xc3\xa4."